Televizijske stanice u Hrvatskoj

U Hrvatskoj djeluju zemaljske televizijske stanica sa nacionalnom, regionalnom i lokalnom pokrivenošću (od prije nekoliko godina sve na digitalnom principu, a dostupni su i "lokalizirani" televizijski kanali iz drugih država, najčešće preko satelita i kablovskih operatera.

Povijest 

Probni program započinje  15. maja 1956. kada se obilježavala 30. godišnjica Radio Zagreba reemitiranjem programa talijanske stanice RAI 1. Prvi živi prijenos  7. septembra 1956. bio je otvorenje Zagrebačkog velesajma. Eksperimentalni program započinje s emitiranjem za Dan Republike 29. novembra 1956. Prvi TV odašiljač bio je postavljen na hotelu Tomislavov dom na Sljemenu.

Više o povijesti televizije u Hrvatskoj pročitajte na: Počeci emitiranja televizije

Zemaljski kanali s nacionalnom pokrivenošću

Javni kanali 

Hrvatska radiotelevizija je javna televizija u Hrvatskoj sa četiri televizijska programa u zemaljskoj mreži, ali sa dva prekida emitiranja Trećeg programa u razdoblju od 1991.-1994. i od 28. III. 2004. do 15. IX. 2012.

 HRT 1
 HRT 2
 HRT 3
 HRT 4

Privatni komercijalni opći i specijalizirani kanali 

Nova TV d.d. prvi je privatni TV konzorcij u Hrvatskoj s nacionalnom pokrivenošću. Emitira program općeg sadržaja Nova TV od maja 2000. godine. U januaru 2011. pokrenut drugi sestrinski kanal serijskog sadržaja pod imenom Doma TV. Bila je pod vlasništvom CME grupe, ali ju 2018. preuzima United grupa.

 Nova TV
 Doma TV

RTL Hrvatska d.o.o. drugi je privatni TV konzorcij u Hrvatskoj. Emitira tri kanala, RTL program općeg sadržaja od 30. IV. 2004., RTL 2 program zabavnog karaktera od 2. I. 2011., te dječji program RTL Kockica. RTL Hrvatska dio je luksemburškog konzorcija RTL Grupa koji je 99%-tni vlasnik.

 RTL
 RTL 2
 RTL Kockica

Autor d.o.o. odnosno Croatia Records vlasnik je prvog specijaliziranog kanala u Hrvatskoj za muziku. Isprva je emitirao samo preko satelita i to od lipnja 2005. a digitalizacijom zemaljske mreže u listopadu 2010. dobiva nacionalnu koncesiju za emitiranje.

 Croatian Music Channel

HOO TV d.o.o. odnosno Hrvatski olimpijski odbor je vlasnik prve sportske televizije u Hrvatskoj. Emitira od 4. IV. 2011.

 Sportska televizija

Zemaljski kanali s regionalnom pokrivenošću 

 Plava Vinkovačka - iz Vinkovaca, emitira za digitalnu regiju D1
 STV - iz Osijeka, emitira za digitalnu regiju D1
 Osječka televizija - iz Osijeka, emitira za digitalnu regiju D1
 SBTV - iz Slavonskog Broda, emitira za digitalnu regiju D2
 Plava Vinkovačka - iz Vinkovaca, emitira za digitalnu regiju D2
 Varaždinska televizija - iz Varaždina, emitira za digitalnu regiju D3
 Jabuka TV - iz Zagreba, emitira za digitalnu regiju D4
 Mreža TV - Zagreb - iz Zagreba, emitira za digitalnu regiju D4
 Z1 Televizija - iz Zagreba, emitira za digitalnu regiju D4
 Kanal Ri - iz Rijeke, emitira za digitalnu regiju D5
 TV Nova - iz Pule, emitira za digitalnu regiju D5
 Diadora TV - iz Zadra, emitira za digitalnu regiju D7
 TV Jadran - iz Splita, emitira za digitalnu regiju D8
 Mreža TV - Split - iz Splita, emitira za digitalnu regiju D8
 DUTV - iz Dubrovnika, emitira za digitalnu regiju D9
 Libertas televizija - iz Dubrovnika, emitira za digitalnu regiju D9

Zemaljski kanali s lokalnom pokrivenošću 

 Trend TV - iz Karlovca, emitira za objedinjenu digitalnu podregiju d44-d45-d46
 Laudato TV - iz Zagreba, emitira za objedinjenu digitalnu podregiju d44-d45-d46
 TV Šibenik - iz Šibenika, emitira za digitalnu podregiju d72
 Televizija Zapad - iz Zaprešića, emitira za područje grada Zaprešića, te općina Bistre, Luke, Jakovlja, Dubravice, Pušće, Marija Gorice i Brdovca.

Naplatna televizija (paytv) 
U hrvatskoj emitira nekoliko satelitskih, kabelskih i IPTV operatera koji emitiraju cijelu paletu svih žanrova televizijskoga programa koji se može pratiti plačanjem usluge dotičnom operateru. Najpoznatiji operateri su Hrvatski Telekom i A1 Hrvatska koji nude satelitsku i IPTV uslugu preko svojih komercijalnih brandova MAXtv i A1 SAT TV. Također, tu je još i Hrvatska pošta koja nudi svoju paytv uslugu evotv koja se emitira i distributira klasičnim načinom preko zemaljskih odašiljača.

Dolje u popisu su hrvatski kanali koji se mogu gledati isključivo preko naplatne televizije
 DokuTV
 KinoTV
 Cinestar TV
 CineStar TV Premiere 1
 CineStar TV Premiere 2
 CineStar TV Action and Thriller
 CineStar TV Fantasy
 KlasikTV
 M1 Film
 M1 Gold
 MG - Movie Generation
 Arena Sport 1-6
 PlanetSport 1-5
 HNTV
 Kreator TV
 Fight Channel
 News Bar TV
 RTL Living
 RTL Passion
 RTL Crime
 Mini TV
 Jugoton TV
 Klape i tambure
 DMC TV
 Televizija Student
 Poljoprivredna TV
Extra TV

Napomene o mjerenju 

Svi podaci o gledanosti TV programa dobiveni su elektronskim mjerenjem gledanosti na panelu televizijskih gledatelja koji je nacionalno reprezentativan. Ova mjerenja svakodnevno se obavljaju uz pomoć 1150 posebnih mjerača gledanosti (peoplemeter) koji su ugrađeni u ukupno 810 kućanstava širom Hrvatske. Svako kućanstvo pažljivo je izabrano kako bi predstavljalo sva kućanstva sličnih karakteristika u cijeloj državi.

Podaci o gledanosti izraženi su kroz:

 AMR (%) – Average Minute Rating – označava prosječan broj (ili postotak %) pojedinaca određene ciljne skupine koji su gledali određeni kanal, emisiju ili određeni vremenski interval.
 SHR – Share – označava prosječan udio u gledanosti pojedinog kanala, emisije, ili vremenskog intervala od određene ciljne skupine koja u određenom trenutku gleda televiziju.
 ATV – Average Time Viewed – prosječan broj minuta konzumacije TV sadržaja po pojedincu iz odabrane ciljne skupine (u prosjek ulaze i oni pojedinci iz ciljne skupine koji nisu gledali televiziju).
 CSHR (%) – Consensus share – označava prosječan udio u gledanosti pojedinog kanala, emisije ili vremenskog intervala od određene ciljne skupine koja u određenom trenutku gleda jedan od referenciranih kanala u sustavu mjerenja.

Izvori

Vanjske poveznice 

 Vijeće za elektroničke medija

 
Stanice
Hrvatska